OpenLLM-France/wikimedia huggingface dataset:
# Félix Madero

Félix Madero (La Puebla de Almoradiel, Toledo, 2 de maig de 1959) és un periodista radiofònic espanyol. Llicenciat een Ciències de la Informació per la Universitat Complutense de Madrid, va cursar també estudis de Ciències Polítiques i Sociologia i actualment és professor de Teoria i Tècnica de la Informació en ràdio a la Universitat Francisco de Vitoria. Forma part de Punto Radio des de la primera temporada.

## Biografia

Félix Madero ha estat director d'Informatius a Castella-la Manxa, de la Cadena Ser, de Radio Cadena Española, i de Radio Nacional de España. En 1990 ocupa la subdirecció de l'informatiu “Primera hora” en la Cadena Cope i, a Onda Cero, va dirigir “Cada día” des de 1996 fins a l'any 2000. En aquest moment és nomenat director d'Informatius de la casa i posa en marxa “Las noticias de las dos”.
En 1999 deixa la ràdio per a formar part de l'equip de CNN+ i Canal+ com a editor de notícies, primer, i presentador d'informatius en la franja del matí, després. Al setembre de 2003 ocupa la direcció de Servimedia, càrrec que compagina durant un any amb la revista de premsa de Protagonistas de Luis del Olmo, ja a Punto Radio.
Des de 2005 i fins a setembre de 2009 dirigeix en aquesta cadena De costa a costa en la tard nit de Punto Radio. A partir de setembre de 2009 dirigeix i presenta la primera part de Protagonistas a Punto Radio (de 6:00h a 9:30h). A continuació la segona part de Protagonistas és a càrrec de Luis del Olmo (9:30h a 12:00h).
També ha presentat, entre setembre de 2010 i 2011 l'informatiu de la cadena de Vocento, La 10.
Félix Madero ha estat guardonat amb el Premis Ondas 1997, l'Antena de Oro 2006, el Premi Protagonistas 2007 i el Micròfon d'Or 2010 en la categoria de Ràdio.
Des de 2018 presenta a Onda Madrid El Enfoque que s'emet de dilluns a divendres de 20:00h a 00:00h.

## Referències

* ↑ Radiocadena traslada a Toledo la emisora central de Castilla-La Mancha, El País, 11 de juny de 1985
* ↑ Félix Madero deja 'Protagonistas', El País, 1 d'octubre de 2011
* ↑ Félix Madero, un clásico en las noches de Onda Madrid, EL Mundo, 4 novembre de 2018
* ↑ Félix Madero: «No todo está inventado en radio», ABC, 2 de desembre de 2018

## Enllaços externs

* Web de Punto Radio
* Página del programa Protagonistas con Félix Madero
* Acceso al audio en directo de Punto Radio
# Frontera entre el Kazakhstan i el Kirguizstan

La frontera entre el Kazakhstan i el Kirguizstan és la frontera de 1.212 kilòmetres en sentit oest-est que separa el sud-oest del Kazakhstan (províncies del Kazakhstan Sud, Jàmbil i Almati) del nord del Kirguizstan (províncies d'Issik Kul, Talas i Txui). Travessada per l'antiga Ruta de la Seda, fou establerta com a frontera internacional amb la dissolució de la Unió Soviètica en 1991. En 2008 va entrar en vigor un tractat bilateral de reconeixement de fronteres entre ambdós estats. encara que l'acord definitiu no es va signar fins a 2017.

## Traçat

El traçat comença a l'oest al trifini entre ambdós estats i l'Uzbekistan, es dirigeix cap a l'est fins al trifini entre ambdós estats i la República Popular de la Xina. A l'est passa a la vora del cim del Jengish Chokusu, del llac Issik Kul al Kirguizstan i del Khan Tengri al Kazakhstan.

## Punts de pas ferroviaris

Només hi ha una sola línia que travessi ambdós estats.
| Codi UIC | Línia del Kazakhstan | Estació del Kazakhstan | Operador | Línia del Kirguizstan | Estació del Kirguizstan | Operadour | Notes |
| 1211 | Turksib | Lugovoi | KTZ | | - | KTJ | Via única no electrificada |

## Referències

* ↑ «Kirguizstan». The World Factbook. Central Intelligence Agency.
* ↑ Boris Z. RumerCentral Asia at the End of the Transition, p. 136-137
* ↑ Delimitation and Demarcation of State Border al web del Ministre d'Afers Exteriors del Kazakhstan
* ↑ Kyrgyzstan finished process of delimitation and demarcation of border with Kazakhstan, bnews.kz
* ↑ Presidents of Kazakhstan, Kyrgyzstan ink boundary demarcation agrt, kazinform, 25 de desembre de 2017
# Frontera entre el Marroc i el Sàhara Occidental

La frontera entre el Marroc i el Sàhara Occidental separa el Marroc (dins les seves fronteres reconegudes internacionalment) i el territori reivindicat pel Sàhara Occidental. Aquesta fa uns 443 km i segueix una línia est-oest al llarg del paral·lel 27°40' nord.
El Sàhara Occidental fou annexat pel Marroc en 1976, però la qüestió de sobirania encara no ha estat resolta. L'Organització de les Nacions Unides no reconeix el Marroc com a administrador del territori.

## Enllaços externs

* (anglès) International Boundary Study, No. 9 – 14 septembre 1961, Morocco – Western Sahara (Spanish Sahara) Boundary, The Geographer, Office of the Geographer, Bureau of Intelligence and Research, États-Unis Arxivat 2006-09-16 a Wayback Machine.
* Ramdani, Redouane «Enquête. Aux frontières du réel». TelQuel, 248, novembre 2008. Arxivat de l'original el 12 de desembre 2013 [Consulta: 22 setembre 2011].
# Ames (Nova York)

Ames és una població dels Estats Units a l'estat de Nova York. Segons el cens del 2000 tenia 173 habitants.

## Demografia

Segons el cens del 2000, Ames tenia 173 habitants, 68 habitatges, i 49 famílies. La densitat de població era de 513,8 habitants/km².
Dels 68 habitatges en un 26,5% hi vivien nens de menys de 18 anys, en un 66,2% hi vivien parelles casades, en un 4,4% dones solteres, i en un 26,5% no eren unitats familiars. En el 22,1% dels habitatges hi vivien persones soles el 8,8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,54 i el nombre mitjà de persones que vivien en cada família era de 3,02.
Per edats la població es repartia de la següent manera: un 26% tenia menys de 18 anys, un 5,8% entre 18 i 24, un 29,5% entre 25 i 44, un 23,1% de 45 a 60 i un 15,6% 65 anys o més.
L'edat mediana era de 36 anys. Per cada 100 dones de 18 o més anys hi havia 103,2 homes.
La renda mediana per habitatge era de 32.500 $ i la renda mediana per família de 38.750 $. Els homes tenien una renda mediana de 30.000 $ mentre que les dones 23.750 $. La renda per capita de la població era de 17.794 $. Entorn del 8,7% de les famílies i el 8,8% de la població estaven per davall del llindar de pobresa.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Ames». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 9 agost 2010].
* ↑ «Geographic Comparison Table- Ames». American Fact Finder. Oficina del Cens dels Estats Units, 12-01-2010.
Viccionari
# Androgynous Peripheral Attach System

El Androgynous Peripheral Attach System, o Androgynous Peripheral Assembly System, és un mecanisme d'atracatge utilitzat en l'Estació Espacial Internacional. Es va utilitzar per acoblar l'orbitador Transbordador Espacial i el Bloc de Càrrega Funcional (Zarià) al Pressurized Mating Adapter-1. Un sistema semblant a l'APAS-89/95 és utilitzat per la nau espacial Shenzhou xinesa.

## Imatges

* L'APAS en un acoblament Transbordador-Mir.

## Referències

* ↑ «What is an Androgynous Peripheral Attach System?». NASA. Arxivat de l'original el 2012-03-11. [Consulta: 7 abril 2008].
* ↑ «Androgynous Peripheral Attach System». Boeing. Arxivat de l'original el 25 març 2008. [Consulta: 7 abril 2008].
* ↑ «Testimony of James Oberg: Senate Science, Technology, and Space Hearing: International Space Exploration Program». spaceref.com. Arxivat de l'original el 2012-09-10. [Consulta: 7 abril 2008].

## Vegeu també

* Encontre espacial
* NASA Docking System

## Enllaços externs

* Video of docking using APAS-95
# Ali Hassan Mwinyi

Ali Hassan Mwinyi (Unguja, 8 de maig de 1925 - Dar es Salaam, 29 de febrer de 2024) va ser un polític tanzà, que va ser president del seu país entre 1985 i 1995.
Mwinyi va ser Ministre de l'Interior i Vicepresident abans d'assumir la direcció de l'estat. Durant el seu govern va revertir les polítiques socialistes del seu antecessor, donant suport a la inversió privada. El seu segon govern va ser acusat de corrupció i evasió. Durant el seu segon govern hi va haver una important inflació i una precària situació econòmica.

## Referències

* ↑ «Muere el expresidente de Tanzania Ali Hassan Mwinyi a los 98 años» (en castellà), 01-03-2024. [Consulta: 4 març 2024].
* ↑ Ex-Tanzanian president Mwinyi, who launched country's free market, dead at 98, Reuters
# Gai Claudi Neró

Gai Claudi Neró és el nom dels següents personatges:
* Gai Claudi Neró (cònsol 207 aC), cònsol el 207 aC
* Gai Claudi Neró (pretor), pretor el 181 aC.
# Froideterre

Froideterre és un municipi francès situat al departament de l'Alt Saona i a la regió de Borgonya - Franc Comtat. L'any 2017 tenia 371 habitants.

## Demografia

El 2007 la població de fet de Froideterre era de 377 persones. Hi havia 148 famílies i 155 habitatges.

## Economia

El 2007 la població en edat de treballar era de 266 persones. Hi havia el 2007 unes empreses de serveis de proximitat: botiga, reparació d'automàbils, hostatgeria, fleca, restaurant… El 2009 hi havia una escola elemental integrada dins d'un grup escolar.

## Referències

* ↑ Logement, 1968-2007
* ↑ Population et logements par commune depuis le recensement de 1962 (1961 pour les Dom) à 1999
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Nombre d'équipements des services aux particuliers
* ↑ Nombre d'équipements et de services dans le domaine du commerce en 2009
# Froidevaux

Froidevaux és un municipi francès situat al departament del Doubs i a la regió de Borgonya - Franc Comtat. L'any 2007 tenia 57 habitants.

## Demografia
### Població

El 2007 la població de fet de Froidevaux era de 57 persones. Hi havia 28 famílies de les quals 12 eren unipersonals (4 homes vivint sols i 8 dones vivint soles), 8 parelles sense fills i 8 parelles amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 34 habitatges, 27 eren l'habitatge principal de la família i 7 eren segones residències. 32 eren cases i 2 eren apartaments. Dels 27 habitatges principals, 24 estaven ocupats pels seus propietaris, 2 estaven llogats i ocupats pels llogaters i 1 estava cedit a títol gratuït; 1 tenia dues cambres, 4 en tenien tres, 4 en tenien quatre i 18 en tenien cinc o més. 21 habitatges disposaven pel capbaix d'una plaça de pàrquing. A 14 habitatges hi havia un automòbil i a 9 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Froidevaux el 2009. :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 0 | 85 a 89 | 4 |
| 0 | 80 a 84 | 0 |
| 0 | 75 a 79 | 0 |
| 0 | 70 a 74 | 0 |
| 4 | 65 a 69 | 8 |
| 0 | 60 a 64 | 0 |
| 0 | 55 a 59 | 0 |
| 4 | 50 a 54 | 4 |
| 8 | 45 a 49 | 8 |
| 4 | 40 a 44 | 4 |
| 0 | 35 a 39 | 0 |
| 0 | 30 a 34 | 0 |
| 0 | 25 a 29 | 0 |
| 4 | 20 a 24 | 0 |
| 12 | 15 a 19 | 4 |
| 4 | 10 a 14 | 4 |
| 0 | 5 a 9 | 0 |
| 0 | 0 a 4 | 0 |

## Economia

El 2007 la població en edat de treballar era de 40 persones, 30 eren actives i 10 eren inactives. Les 30 persones actives estaven ocupades(18 homes i 12 dones).. De les 10 persones inactives 1 estava jubilada, 5 estaven estudiant i 4 estaven classificades com a «altres inactius».

### Activitats econòmiques

Dels 3 establiments que hi havia el 2007, 2 eren d'empreses de construcció i 1 d'una empresa classificada com a «altres activitats de serveis».
L'únic servei als particulars que hi havia el 2009 era una fusteria.
L'any 2000 a Froidevaux hi havia 8 explotacions agrícoles que ocupaven un total de 280 hectàrees.

## Poblacions més properes

El següent diagrama mostra les poblacions més properes.

## Referències

* ↑ Population et logements par commune depuis le recensement de 1962 (1961 pour les Dom) à 1999 (francès)
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Nombre d'équipements des services aux particuliers
* ↑ Exploitations agricoles
* Résumé statistique Fitxa resum de dades estadístiques de Froidevaux a l'INSEE.
* Évolution et structure de la population Fitxa amb el detall de dades de Froidevaux a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Gai Marci Rútil

Gai Marci Rútil (en llatí: Gaius Marcius L. f. C. n. Rutilus) va ser un magistrat romà que va viure al segle iv aC.
Va ser el primer dictador d'origen plebeu de la història, l'any 356 aC i també el primer censor plebeu el 351 aC. Formava part de la gens Màrcia, que tenia origen plebeu, i després de les lleis licínies va obtenir els més alts càrrecs de l'estat. Va ser elegit cònsol per primera vegada l'any 357 aC amb Gneu Manli Capitolí Imperiós i va fer la guerra contra els habitants de Privernum, ciutat que va conquerir. Per la seva victòria va rebre els honors del triomf. El seu fill va agafar el cognom Censorí que va substituir el de Rútil.
L'any 356 aC va ser nomenat dictador per fer la guerra contra els etruscs. Era la primera vegada que hi va haver un dictador plebeu, cosa que va ofendre molt als patricis. En una antipatriòtica mesura es van oposar als preparatius de guerra però el poble va ajudar a Rútil que va poder sortir al combat. Va obtenir diverses victòries sobre els etruscs però el Senat li va refusar els honors del triomf, que va haver de celebrar privadament.
L'any 352 aC va ser cònsol per segona vegada amb Publi Valeri Publícola i a l'any següent va ser el primer plebeu que arribà a censor. Era l'any 351 aC.
I encara va ser cònsol una tercera vegada el 344 aC amb Tit Manli Imperiós Torquat i una quarta vegada el 342 aC amb Quint Servili Ahala. Aquest darrer any, que era el segon any de la guerra samnita, va romandre estacionat a Campània on va descobrir una conspiració entre les tropes romanes que va avortar.

## Referències

* ↑ «Ru'tilus, C. Ma'rcius». A: William Smith (ed.). A Dictionary of Greek and Roman Biography and Mythology (en anglès). Londres: John Murray, 1870.
# Gai Mari Victorí

Gai Mari Victorí (en llatí: Gaius Marius Victorinus), anomenat sovint Victorí Afre o Victorí l'Africà (Victorinus Afer) pel seu naixement, va ser un gramàtic i filòsof cristià d'escola neoplatònica que va viure al segle iv.
Va ensenyar retòrica a Roma a la meitat del segle iv i va obtenir tanta reputació que hom li va erigir una estàtua al fòrum de Trajà. En edat avançada, es va convertir al cristianisme i va començar a estudiar les escriptures. Quan Julià l'Apòstata va prohibir que els gramàtics difonguessin i instruïssin sobre temes de cristianisme, va tancar la seva escola abans de renunciar a la fe. Abans de la seva conversió era seguidor de les tesis del neoplatonisme, i va conservar aquesta filosofia quan es va convertir. La història de la seva conversió l'explica el bisbe Simplici de Milà.

## Obres

Es conserven obres de Victorí com a retòric i com a teòleg cristià, d'abans i després de la seva conversió:

### Teològiques

* De Generatione Verbi Divini
* De Generatione Divina
* Candidi Arriani epistola ad Marium Victorinum rhetorem
* Adversus Arium o De Trinitate contra Arium, acabat el 365
* De homoousio recipiendo, síntesi de l'anterior
* Tres himnes de Trinitate

### Exegètiques

* Comentari a l'Epístola als Gàlates de sant Pau, en dos llibres
* Comentari a l'Epístola als Efesis de sant Pau, en dos llibres
* Comentari a l'Epístola als Filipencs de sant Pau
* Commenta in Ciceronis Rhetorica (en)

### Gramàtica

* Ars Grammatica de Orthographia et Ratione Metrorum, un tractat sobre mètrica en quatre llibres
* De Definitionibus, originàriament atribuïda a Boeci

### Espúries

* Ad Justinum Manichaeum contra duo Principia Manichaeorum et de vera Carne Christi
* De Physicis
* De Verbis Scripturae Factum est vespere et mane dies unus

### Perdudes

Les obres de Victorí més importants que no s'han conservat són traduccions del grec al llatí de Plató, Aristòtil, Plotí i Porfiri (en aquest cas, parcialment conservada en un comentari a l'autor).

## Referències

* 1 2 Smith, William (ed.). «Victorinus, Gaius Marius». A: Dictionary of Greek and Roman Biography and Mythology. Volum III. Boston: Little, Brown & Comp., 1867, p. 1258-1259.
* ↑ «Index». Thesaurus linguae Latinae. Bayerische Akademie der Wissenschaften.
* ↑ «Gai Mari Victorí». Gran Enciclopèdia Catalana. Barcelona: Grup Enciclopèdia Catalana.

## Enllaços externs

* Obres cristianes al web The Catholic Library Project (llatí)
* Obres a la Patrologia Latina de Migne
* Obres gramaticals al Corpus Grammaticorum Latinorum
# Gai Marci Fígul (cònsol 162 aC)

Gai Marci Fígul (en llatí Caius Marcius C. F. Q. N. Figulus) va ser un magistrat romà del segle II aC. Formava part de la gens Màrcia, d'origen patrici.
L'any 162 aC va ser elegit cònsol romà junt amb Publi Corneli Escipió Nasica Corculum. Durant els comicis per la seva elecció, el cap de la centúria praerogativa va morir i els harúspexs van declarar nul·la l'elecció, però Tiberi Grac que presidia el comicis va mantenir la seva validesa i Fígul va ser enviat a la província de la Gàl·lia Cisalpina que li havia tocat en sort. Més tard Tiberi Grac va escriure al senat dient que havia comès un error al no escoltar els auspicis i Fígul va resignar el càrrec.
Fígul va tornar a ser elegit cònsol l'any 156 aC juntament amb Luci Corneli Lèntul Llop, i la seva província era potser Il·líria o Dalmàcia que estaven en guerra. Després d'algunes derrotes inicials, a la campanya de l'hivern va aconseguir derrotar els dàlmates ocupant primer les seves viles menors i finalment la capital Deminium.

## Referències

* ↑ [https://quod.lib.umich.edu/m/moa/acl3129.0002.001/160?rgn=full+text;view=image;q1=FigulusSmith,+William+(ed.).+Dictionary+of+Greek+and+Roman+Biography+and+Mythology.+Vol.+II.++Boston:+Little,+Brown,+&+Comp.,+1867,+p. 150. ]
# Gai Marci Fígul (cònsol 64 aC)

Gai Marci Fígul (en llatí Caius Marcius C. F. C. N. Figulus) va ser un magistrat romà del segle i aC. Formava part de la gens Màrcia, una gens romana d'origen patrici.
Va ser cònsol romà l'any 64 aC, juntament amb Luci Juli Cèsar. En els debats sobre la sentència de Catilina i els seus còmplices es va declarar partidari de la pena de mort i va aprovar les mesures de Ciceró. En el seu consolat el senat va abolir alguns col·legis que eren considerats perjudicials per a la llibertat dels comicis i la pau pública.

## Referències

* ↑ [https://quod.lib.umich.edu/m/moa/acl3129.0002.001/160?rgn=full+text;view=image;q1=FigulusSmith,+William+(ed.).+Dictionary+of+Greek+and+Roman+Biography+and+Mythology.+Vol.+II.++Boston:+Little,+Brown,+&+Comp.,+1867,+p. 150. ]
# Gaston Mandeville

Gaston Mandeville (23 de novembre de 1956, Drummondville - 16 de juny de 1997, Mont-real) fou un auto, compositor i cantant quebequès i líder del grup Mandeville. Formà part d'alguns grups musicals abans d'estudiar música al col·legi, primer, i després a la Universitat Laval a partir del 1976. El 1977-1978 recorregué les sales de música del Quebec. Compongué la majoria del seu repertori en estil folk rock.
# Ana Sainz

Ana Sainz (Palma, 1990) més coneguda artísticament com a Anapurna, és una il·lustradora llicenciada en Belles Arts per la Universitat de Barcelona i amb un màster d'Il·lustració de l'Istituto Europeo di Design de Madrid.
L'any 2015 va guanyar el Premi Internacional de novel·la gràfica FNAC-SALAMANDRA GRAPHIC amb la seva obra Chucrut que explica la història d'una jove espanyola a Alemanya. l'obra està inspirada en la seva pròpia experiència quan va marxar d'Erasmus a la ciutat de Karlsruhe un poble de Bavaria.
També ha il·lustrat el llibre Aquí viven leones escrita per Fernando Savater i la seva dona Sara Torres.

## Referències

* ↑ País, Ediciones El «Anapurna, una ilustradora sin tabúes» (en castellà). El País, 28-12-2015.
* ↑ «'Chucrut': un duelo en viñetas» (en castellà). El Mundo.
* ↑ «Ana Sainz recibe el Premio Internacional Novela Gráfica FNAC Salamandra». UH Noticias, 15-01-2015 [Consulta: 6 abril 2017].
# GP Ouest France-Plouay 2010

El GP Ouest France-Plouay 2010, 74a edició del GP Ouest France-Plouay, és una cursa ciclista que es disputà el 22 d'agost de 2010 pels voltants de Plouay, a la Bretanya. Es disputen 13 voltes a un circuit, una més que en edicions precedents, per completar un total de 248,3 km. El recorregut és bàsicament pla, amb algunes petites pujades que hauran de superar.
La cursa fou guanyada per l'australià Matthew Harley Goss, que s'imposà a l'esprint a l'estatunidenc Tyler Farrar i el francès Yoann Offredo.

## Equips participants

Els 18 equips ProTour són present a la curs, així com set equips continentals professionals: BBox Bouygues Telecom, BMC Racing Team, Cervélo TestTeam, Cofidis, Saur-Sojasun, Skil-Shimano i Vacansoleil.
| N. | Codi | Equip |
| 1-9 | SKY | Team Sky |
| 11-19 | BBO | BBox Bouygues Telecom |
| 21-29 | RAB | Rabobank ProTeam |
| 31-39 | LAM | Lampre-Farnese Vini |
| 41-49 | AST | Astana Qazaqstan Team |
| 51-59 | ALM | AG2R La Mondiale |
| 61-69 | GCE | Caisse d'Epargne |
| 71-79 | COF | Cofidis |
| 81-89 | FDJ | FDJ |
| 91-99 | KAT | Team Katusha |
| 101-109 | EUS | Euskaltel-Euskadi |
| 111-119 | MRM | Team Milram |
| 121-129 | THR | Team HTC-Columbia |
| N. | Codi | Equip |
| 131-139 | GRM | Garmin-Transitions |
| 141-149 | LIQ | Liquigas-Doimo |
| 151-159 | QST | Quick Step |
| 161-169 | FOT | Footon-Servetto |
| 171-179 | RSH | Team RadioShack |
| 181-189 | SAX | Team Saxo Bank |
| 191-199 | OLO | Omega Pharma-Lotto |
| 201-209 | BMC | BMC Racing Team |
| 211-219 | CTT | Cervélo TestTeam |
| 221-229 | SAU | Saur-Sojasun |
| 231-239 | VAC | Vacansoleil |
| 241-249 | SKS | Skil-Shimano |

## Classificació general

| Posició | Ciclista | Equip | Temps |
| 1 | Matthew Goss (AUS) | Team HTC-Columbia | 6h 37' 53" |
| 2 | Tyler Farrar (USA) | Garmin-Transitions | m. t. |
| 3 | Yoann Offredo (FRA) | FDJ | m. t. |
| 4 | Leonardo Duque (COL) | Cofidis | m. t. |
| 5 | José Joaquín Rojas (ESP) | Caisse d'Epargne | m. t. |
| 6 | Mauro Santambrogio (ITA) | BMC Racing Team | m. t. |
| 7 | Peter Sagan (SVK) | Liquigas-Doimo | m. t. |
| 8 | Francesco Gavazzi (ITA) | Lampre-Farnese Vini | m. t. |
| 9 | Marco Marcato (ITA) | Vacansoleil | m. t. |
| 10 | Romain Feillu (FRA) | Vacansoleil | m. t. |

## Enllaços externs

* Web oficial
# George Chippendale

George Chippendale (18 d'abril de 1921 – 16 de febrer de 2010) va ser un botànic australià que va proposar fermament cultivar les plantes natives australianes.
Chippendale va néixer a Sydney, Austràlia. Va iniciar la seva carrera al Royal Botanic Gardens, Sydney el 1936.
El 1954 Chippendale es traslladà a Alice Springs. Va fer moltes expedicions al Bush per a recollir-ne plantes que van ser la base de l'Herbari del Northern Territory. Entre les plantes que porten el seu nom hi ha: Acacia chippendalei, Bassia chippendalei, Corymbia chippendalei, Levenhookia chippendalei, Minuria chippendalei, Ptilotus chippendalei, Sesbania chippendalei i Solanum chippendalei.

## Referències

* ↑ http://www.nt.gov.au/nreta/wildlife/plants/aboutus/history.html
* ↑ http://florabase.calm.wa.gov.au/
# Amir Kumar

Amir Kumar (Lahore, 10 d'agost de 1923 - Lucknow, 25 de gener de 1980) fou un jugador d'hoquei sobre herba indi que va competir durant les dècades de 1940 i 1950.
El 1948 va prendre part en els Jocs Olímpics d'Estiu de Londres, on guanyà la medalla d'or en la competició d'hoquei sobre herba. Vuit anys més tard, als Jocs de Melbourne, guanyà una nova medalla d'or en la competició d'hoquei sobre herba.

## Referències

* ↑ «Olympedia – Amir Kumar». [Consulta: 20 abril 2023].
# Fuente el Sol

Fuente el Sol és un municipi de la província de Valladolid a la comunitat autònoma espanyola de Castella i Lleó.

## Demografia

Evolució demogràfica :
| 1991 | 1996 | 2001 | 2004 |
| 346 | 314 | 290 | 278 |